Moynaq aeroportı

Moynaq aeroportı – Qaraqalpaqstannıń Moynaq rayonında jaylasqan burınǵı aeroport. Ol jeńil samolyotlar, bárshe túrdegi vertolyotlardıń rezerv maydanı bolıp, aviatsiya isleri ushın paydalanıladı. Ózbekstannıń arqa-batıs bóleginde, Qaraqalpaqstan Respublikasındaǵı tap sol atttaǵı qala aeroportı. Mámlekettiń eń arqa aeroportı. 1947-jılda qurılǵan.

 Tariyxı 
Sovet dáwirinde Moynaq aerodromı 3-dárejeli bolıp, An-24, Yak-40 hám jeńillew samolyotlardı, sonıń menen birge, barlıq túrdegi vertolyotlardı qabıllawǵa maslasqan edi. Ushıw-qonıw ótiw jolınıń ólshemleri 1500x40 m edi.

1960-jıllardan 1990-jıllardıń baslarına shekem aerodromda An-2 samolyotınıń ushıwı ámelge asırılǵan, jergilikli hawa baǵdarlarında (atap aytqanda, Qońırat, Nókis, Úrgenish, Taxtakópir, Qazaqdárya, Aspantay, Tuley punktlerine) kúnine 19ǵa shekem jolawshı reysleri ámelge asırılǵan.

1990-jıllardan baslap ol hawa jumısları ushın (atap aytqanda, qubla Aral boyında shekshek tarqalıwına qarsı agroximiyalıq ilajlar ushın ) qonıw jeri retinde paydalanılǵan.

 Házirgi jaǵdayı 
2019 -jılda aeroporttı rekonstrukciya qılıwdı baslaw ushın húkimet sheshimi shıqtı. Onıń mánisi 300 milliard swmǵa bahalanǵan.

Jańa aeroport birinshi sınaq ushıwın 2020-jıl avgust ayında qabılladı. Fevral ayında Ózbekstan Prezidentiniń samolyotı birinshi ret aeroportqa kelgen edi. Keyin Shavkat Mirziyoyev Nókis - Moynaq -Tashkent baǵdarında hawa reysi ashılǵanın xabarladı.

Ushıw-qonıw ótiw jolı rekonstrukciya etildi, onıń ólshemi 2300x60 m ge shekem úlkenlestirildi. Bul bolsa zamanagóy jolawshı samolyotların jaylastırıw imkaniyatın berdi. Jańa aeroport terminalı qurıldı.

2020-jıl 26-avgust kúni A320 samolyotında Tashkent - Moynaq baǵdarı boyınsha sınaq jolawshı reysi ámelge asırıldı.

2022-jıl 23-fevral kúni Moynaq aeroportı birinshi ret Ózbekstan Prezidentiniń «1-sanlı hawa kúshleri»n qabılladı.

2022-jıl 27-mart kúni «Ózbekstan hawa jolları» Milliy aviakompaniyası Tashkent - Nókis - Moynaq baǵdarında sınaq reysini ámelge asırdı.

«Ózbekstan hawa jolları» Milliy aviakompaniyası 2022-jıl 12-sentyabrden Nókis - Moynaq - Tashkent baǵdarı boyınsha úzliksiz reysti jolǵa qoyıwın xabarladı. Ushıwlar dúyshembi kúnleri ámelge asırılǵan.

 Derekler 

Kategoriya:Aeroportlar
Kategoriya:Qaraqalpaqstan aeroportları